Mikill meirihluti landsmanna er andvígur frumvarpi um sölu áfengis í matvöruverslunum . Þetta kemur fram í nýrri könnun sem Félagsvísindastofnun vann fyrir Rúnar Vilhjálmsson , prófessor á heilbrigðisvísindasviði Háskóla Íslands , og greint er frá á vef RÚV . Spurt er um ýmis samfélagsleg málefni í könnuninni og var ein af spurningunum um viðhorf almennings til frumvarps um sölu áfengis í verslunum . Svarhlutfall var 65% . Samkvæmt könnuninni er tæplega 70% landsmanna andvígur frumvarpinu og meirihluti allra samfélagshópa og kjósenda allra stjórnmálaflokka er á móti frumvarpinu . Andstaðan við frumvarpið er meiri á landsbyggðinni , þar sem 74 prósent voru á móti en 66,5 prósent á höfuðborgarsvæðinu .